Olav Bergene Holm

Olav Bergene Holm (født 14. januar 1940 i Kvelde) var ordfører i Hedrum fra 1976 til 1985. Han representerte Kristelig Folkeparti, og var i perioden 1985-1989 vararepresentant til Stortinget for Kristelig Folkeparti i Vestfold. Han møtte 65 dager i perioden.Stortinget.no: Olav Bergene Holm Som ordfører i Hedrum engasjerte han seg i samarbeidet med kommunens vennskapsby i Polen, Malbork. Han besøkte byen 15 ganger med hjelpesendinger fra Polen-komiteen fra 1982 til 1998 og er æresborger av Malbork.Et lite stykke Polen. Artikkel i Østlandsposten 16. desember 200785 års omtale i Aftenposten 14. jan. 2024

Olav Bergene Holm er sønn av grunnleggeren av trelastkonsernet Bergene Holm AS, Paul Bergene Holm (1910-1973). Han arbeidet som teknisk direktør i bedriften i 50 år og har også vært sterkt engasjert i næringslivets bransjeorganisasjoner i Larvik. I tillegg til politisk engasjement har han også vært engasjert i Normisjon, Norsk Luthersk Misjonssamband og Kristen Muslimmisjon.  

 Heder 
 Kongens fortjenstmedalje i gull 2007Tildelinger - Olav Bergene Holm - kongehuset.no
 Æresmedlem i Treindustriens Tekniske Forening 2003Bergene Holm AS sin hjemmeside
 KveldeprisenKveldeprisen

 Referanser 

 Eksterne lenker 


Kategori:Ordførere i Hedrum
Kategori:KrF-ordførere i Vestfold
Kategori:Kongens fortjenstmedalje i gull
Kategori:Personer fra tidligere Hedrum kommune
Kategori:Personer fra Larvik kommune